Spilleren må fullføre oppdrag som går fra å være enkle «dogfights» med skip fra Imperiet til å eskortere, fange eller angripe lasteskip og hovedskip. «Dogfights» er ment å ligne kampene som ble utkjempet i luften under første og andre verdenskrig, men spillet har også inkludert et system hvor man kan delegere kraft til forskjellige deler av skipet (skjold, motor og våpen). Man kan også kommandere de andre på sin side og bruke mange forskjellige våpen, slik som laserkanon, ionekanon, torpedoer og raketter.